**Zápis z pracovného stretnutia riešiteľov projektu VEGA č. 1/0935/13 zo dňa 02. 02. 2016**

Prítomní: podľa priloženej prezenčnej listiny.

Začiatok pracovného stretnutia otvorila a prítomných privítala prof. Ing. Mária Uramová, PhD.

Prítomných členov riešiteľského kolektívu stručne informovala o programe zasadnutia prof. Uramová, pričom výsledky stretnutia sú uvedené v nasledujúcich bodoch:

* odporúčania pre riešiteľov, ktorí participujú na písaní monografie, aby sa snažili získané dostupné materiály, štúdie, články a podobne už syntetizovať do podoby, ktorá by tvorila podklady pre monografiu, predbežný nezáväzný termín (**koniec Februára 2016),**
* riešitelia projektu dostali informáciu o výstupoch z konferencie  Ogonki 2015 v podobe CD, ktoré prešlo úpravou a v blízkej dobe bude distribuované,
* Kollár J., informoval o súčasnom stave prihlásených autorov na konferenciu „Mýto“ 2016
* prof. Uramová odporúčala, členom riešiteľského kolektívu, aby **každý riešiteľ** bol spoluautorom článku a zároveň sa na konferenciu aj **prihlásil** v elektronickej podobe,
* prof. Uramová vyzvala členov riešiteľského kolektívu, aby do **½ Februára** **2016** spracovali svoje námety na potenciálnu novú VEGU tak, aby sa mohol vytvoriť priestor pre jej posun. Forma námetov by mala mať písomnú podobu a charakter „nápadov“ by mal nadväzovať na už dosiahnuté výsledky projektu,
* prof. Uramová predstavila stručne svoj zámer v podobe opätovnej realizácie dotazníkového prieskumu v jarných mesiacoch 2016, pričom podoba dotazníka bude primárne vychádzať, už z dotazníkov, ktoré boli realizované v minulosti. Rovnako navrhla aj členom riešiteľského kolektívu, aby svoje námety pre zlepšenie dotazníka, ktoré by mohli prispieť k jeho potenciálnemu skvalitneniu jednoznačne naformulovali.
* V závere stretnutia členovia diskutovali o ďalších publikačných výstupoch, pričom odporúčaný charakter, ktorý by mali mať sú vedecké časopisy evidované v „databázach“.

Zapísal: Ing. Ján Kollár, PhD.

V Banskej Bystrici 05. 02. 2016

prof. Ing. Mária Uramová, PhD.

zodpovedný riešiteľ projektu